hotchpotch/miracl-hf-unified huggingface dataset:
Tuula-Liina Varis
Tuula-Liina Irmeli Varis (ent. Setälä ja Saarikoski, o.s. "Puuppo", s. 30. kesäkuuta 1942 Loimaa) on Joensuussa asuva toimittaja, kolumnisti ja kirjailija. Hän oli Suomen Kirjailijaliiton ensimmäinen naispuheenjohtaja vuosina 2009–2014.
Varis valmistui ylioppilaaksi vuonna 1960. Hän opiskeli suomen kieltä ja kirjallisuutta sekä sosiologiaa Turun yliopistossa vuosina 1960–1964. Varis työskenteli toimittajana Kansan Uutisissa vuodet 1965–1979, minkä jälkeen hän jättäytyi vapaaksi kirjoittajaksi ja toimittajaksi. Varis on kirjoittanut kolumneja muun muassa Suomen Kuvalehteen (1990–1996), Kotilieteen (1997–2007) ja Eläkeläinen-lehteen (1990–). Vuosina 2000–2005 hän toimitti ja juonsi Yle TV1:ssä esitettyä kirjallisuusohjelmaa "Kirja A & Ö".
Vuonna 1994 Varikselle myönnettiin valtion tiedonjulkistamispalkinto, vuonna 1996 Marja-Liisa Vartio -palkinto ja vuonna 2000 Runeberg-palkinto. Vuonna 2005 hän sai Suomen dekkariseuran Vuoden johtolanka -palkinnon romaanistaan "Vaimoni". Vuonna 2014 Varikselle myönnettiin valtion taiteilijaeläke.
Varis oli valtion kirjallisuustoimikunnan varapuheenjohtaja vuosina 2007–2009 ja puheenjohtaja 2010–2012.
Varis on ollut naimisissa Rauno Setälän kanssa (1963–1965), Pentti Saarikosken kanssa (1967–1975) ja vuodesta 1978 Mikko Variksen kanssa. Hänellä on kaksi tytärtä.Lähde
Pöytätuppi
Pöytätuppi on tupesta kehitetty kahden pelaajan korttipeli. Peli on yleisemmin tunnettu pääosin Pohjois-Suomen alueella.
Pelissä on käytössä kaikki pakan 52 korttia kuten tavallisessakin tupessa. Tässä pelissä jaetaan ensin molemmille pelaajille yksitellen kymmenen korttia arvopuoli alaspäin viiden kortin riveinä, joiden päälle jaetaan kortit arvopuoli ylöspäin. Sen jälkeen molemmille pelaajille jaetaan kuusi nk. käsikorttia, joita ei tarvitse näyttää vastapelaajalle. Käsikortit saa katsoa vasta kun on pelattu ensimmäinen kierros pöytään avoimiksi jaetuista korteista.
Pelitavaksi valitaan pöytään jaettujen avoimien korttien perusteella suullisesti joko rami tai nolo. Noloa pelataan jos molemmat ovat niin valinneet ja ramia jos toinen pelaajista niin valitsee.
Aloitussääntö on sama kuin tupessa, ramissa aloittaa ramaajan vastapelaaja ja nolossa se pelaaja, joka ei jakanut kortteja.
Pelaaja voi pelata joko näkyvän kortin pöydästä tai käsikortin. Ensimmäisellä kierroksella kortti on kuitenkin pelattava pöydässä olevista avoimista korteista.
Maata on tunnustettava. Jos kysyttyä maata ei ole pöydässä eikä käsikorteissa, on pelaajan sakattava pois jokin näkyvistä korteista tai käsikorteista. Kun pelaaja pelaa kortin pöydästä, sen alla oleva kortti käännetään oikein päin, jonka jälkeen tämäkin kortti on pelattavissa. Peli päättyy, kun kaikki kortit on pelattu.
Pisteet lasketaan, kun kaikki kortit on pelattu. 
Vain toisella pelaajalla voi olla pisteitä kerrallaan. Jos ylhäällä oleva pelaaja ei saa väh. 26 korttia, hän putoaa nollille ts. tasatuloksessa pisteet säilyvät. Jos molemmat ovat nollilla tai toinen ylhäällä, niin se pelaaja nousee joka saa yli 26 korttia. Pistelasku tapahtuu siten, että enemmän pisteitä saaneen pelaajan korttimäärästä(rami) vähennetään vastapuolen korttien määrä. Noloa pelattaessa vähennys tapahtuu toisin päin. Se pelaaja, joka saa ensiksi 52 pistettä voittaa kuten tavallisessa tupessa.
Kaspianin matka maailman ääriin
Kaspianin matka maailman ääriin () on C. S. Lewisin kirjoittaman Narnia-sarjan ilmestymisjärjestyksessään kolmas osa. Se ilmestyi vuonna 1952. Tapahtumajärjestyksessä teos on sarjan viides. Kirjan on suomentanut Kyllikki Hämäläinen. Suomeksi se julkaistiin ensi kerran 1963 Otavan suomentamana. Kirjan pohjalta on tehty myös elokuva.
Aiemmista Narnian tarinoista tutut Lucy ja Edmund Pevensie pääsevät jälleen Narniaan. Heidät on lähetetty viettämään lomaa serkkunsa Eustace Ruikun luokse. Porttina Narniaan toimii meriaiheinen maalaus. Lapset päätyvät Sarastus-laivalle (engl. "Dawn Treader"), jolla kuningas Kaspian X purjehtii. Matkan tarkoituksena on seitsemän kadoksissa olevan lordin löytäminen. Matka jatkuu aina maailman ääriin saakka.
Matkallaan Eustace joutuu moniin kahnauksiin mm. aiemmin lukijoille jo tutuksi tulleen Riipitsiip-hiiren kanssa, joka haluaa taistelulla hyvitystä Eustacen tehtyä hänelle kiusaa. Riipitsiipillä itsellään on omat päämääränsä, kun hän päättää jatkaa matkaansa maailman reunan yli Aslanin maahan. Lucy ja Edmund eivät tule kirjan jälkeen enää pääsemään Narniaan, mutta Aslanin mukaan heidän omasta maailmastaankin pääsee Aslanin maahan; Lucyn ja Edmundin on vain opittava tietämään tämän toinen nimi omassa maailmassaan.
Kenneth Lay
Kenneth Lee Lay (paremmin tunnettu nimellä Ken Lay, 15. huhtikuuta 1942 Tyrone, Missouri, Yhdysvallat – 5. heinäkuuta 2006 Aspen, Colorado, Yhdysvallat) oli entinen yhdysvaltalainen liikemies, Enronin entinen toimitusjohtaja ja syylliseksi todistettu talousrikollinen. Layn toinen puoliso oli hänen entinen sihteerinsä Linda.
Lay ja Enron muuttuivat synonyymeiksi yritysvilpille ja kirjanpitorikokselle Enronin konkurssin jälkeen vuonna 2001. Lay oli yhtiön pää- ja toimitusjohtaja vuodesta 1986 eroamiseensa saakka 23. tammikuuta 2002, lukuun ottamatta muutamaa kuukautta vuonna 2001, jolloin hän oli puheenjohtaja ja Jeffrey Skilling oli pääjohtaja.
Suuri valamiehistö pani Layn syytteeseen 7. heinäkuuta 2004 yhdestätoista arvopaperirikoksesta ja niihin liittyvistä syytteistä. Layn vaimo Linda myi 500 000 Enronin osaketta vain joitakin minuutteja ennen Enronin konkurssitiedon julkistamista. Rouva Layta ei syytetty näistä kaupoista. Ken Lay kuoli 5. heinäkuuta 2006 sepelvaltimotukokseen Aspenissa,Coloradossa. Ystäväpiirissä Lay tunnettiin rauhallisena ja ystävällisenä humanistina.
Sekoitat mun maailman
Sekoitat mun maailman oli Tiktakin debyyttisingle, joka ilmestyi vuonna 1999, jolloin osa jäsenistä oli vasta 13-vuotiaita. Kappaleen on Tiktakille säveltänyt Maki Kolehmainen ja sanoittanut Niko Toiskallio, jotka ovat tehneet myös Tiktakin toisen singlen "Lopeta". Single oli Suomen virallisella singlelistalla kolme viikkoa, joista korkeimmillaan toisella sijalla. Singlellä on kappaleen alkuperäisen version lisäksi mukana "Dance Mix", "House Mix" ja Unplugged -versiot.
Kappaleesta kuvattiin musiikkivideo, jonka ohjasi Numi Nummelin. Video sisältyy muun muassa "Frendit" -albumille ja DVD:lle "". Videolla esiintyy näyttelijä Jasper Pääkkönen.
Kappaleesta on julkaistu myös englanninkielinen versio, "Upside Down". Kappale löytyy Tiktakin "Frendit" -albumin platinapainokselta, "Frendit / Friends". Kappale oli mm. Espanjan top5:ssä vuonna 2000.
Tiktak julkaisi kappaleesta uuden version vuonna 2004. Uusi, rockaavampi versio julkaistiin yhtyeen minialbumille "Hei me soitetaan... oikeesti!".
Keuhkoödeema
Keuhkoödeema eli keuhkopöhö (myös keuhkoedeema, latinaksi oedema pulmonum) on sairaus, jossa keuhkoihin kerääntyy nestettä. Se johtaa heikentyneeseen kaasujen vaihtoon ja voi aiheuttaa hengityshäiriöitä. Keuhkoödeema johtuu joko sydämen vajaatoiminnasta, jonka seurauksena sydän ei pysty poistamaan nesteitä keuhkoverenkierrosta, tai kohtauksesta keuhkojen solukossa. Hoito riippuu sairauden syystä, mutta keskittyy hengitystoiminnan maksimoimiseen ja syyn poistamiseen.
Keuhkoödeeman oireisiin kuuluvat vaikeutunut hengitys, veren yskiminen, liiallinen hikoaminen, tuskaisuus ja kalpea iho. Hoitamattomana sairaus voi johtaa koomaan tai jopa kuolemaan. Sen pääkomplikaatio on hypoksia, eli kudosten hapenpuute.
Jos keuhkoödeema on kehittynyt asteittain, nesteen ylikuorman oireita voi näkyä. Näihin merkkeihin kuuluvat nokturia (jatkuva virtsaaminen yöllä), nilkkaturvotus, ortopnea (kyvyttömyys maata pitkällään hengitysvaikeuksien takia) ja paroksysmaalinen nokturnaalinen dyspnea (yöllinen kohtauksittainen ankara hengitysvaikeuskohtaus).
Keuhkopöhöä hoidetaan hengitystiepainehoidolla (CPAP). Se suurentaa rintakehän painetta ja vähentää laskimopaluuta. Samalla happipitoisuus nousee. Lääkehoitona annetaan morfiinia, koska se helpottaa tukehtumisen tunnetta ja laajentaa keuhkoverisuonia. Lisäksi annetaan glyseryylinitraattia.
Lauta
Lauta on rakennustarvikkeena käytettävä sahattu puutuote, sahatavaraa joka Suomessa tehdään yleensä havupuusta. Laudaksi nimitetään sahatavaraa, jonka paksuus on alle 38 mm ja leveys yli 75 mm.
Höylättyä lautaa käytetään pintamateriaalina. Suoraan höylättynä ostettu lauta säästää työtä tekovaiheessa. Höyläyksiä voi olla laudan yksi sivu tai kaikki sivut.
Ponttilauta on höylätty lauta, jonka sivuissa toisella puolella on ura ja toisella uloke. Urallista puolta kutsutaan naaraspuoleksi ja ulokkeellista urospuoleksi. Ponttilauta kiinnittyy näin toisiinsa ja rakenteesta tulee vahvempi. Ponttilaudasta tehty pinta on myös tiiviimpi, sillä lautojen väliin ei jää rakoa.
Painekyllästetty lauta kestää sään aiheuttamia rasituksia käsittelemätöntä paremmin. Painekyllästettyä lautaa käytetään kosteudelle alttiissa rakennusosissa ja esimerkiksi ulkotiloissa. Tällaisia kohteita ovat esimerkiksi laiturit, ulkoterassit ja kosteaan betoniin kosketuksissa olevat puuosat.
Tuppeensahattua lautaa käytetään koristeluun tilanteissa, joissa puun ulkokuori saa näkyä.
Tammisaaren kirkko
Tammisaaren kirkko () on harmaakivistä rakennettu kirkkorakennus Tammisaaressa Raaseporissa. Se rakentaminen aloitteentekijä oli Gustaf Adolf Leijonhufvud, suunnittelijasta ei ole tietoa. Kirkkoa rakennettiin vuodesta 1651 1670-luvulle asti. Nykyisen ulkoasunsa kirkko sai Charles Bassin suunnitelmien mukaan toteutussa korjauksessa vuosina 1839–1842 vuoden 1821 tulipalon takia. Kirkon tyylisuunta on uusklassismia ja siinä on 560 istumapaikkaa.
Urut olivat Kangasalan urkutehtaan ensimmäiset. Ne valmistettiin 1843 ja niissä on 24 äänikertaa. Ruotsalainen Grönlunds Orgelbyggeri entisöi urut 1992. Alttaritauluna on 1797 maalattu "Ristiltäotto".
The Eyes of Alice Cooper
The Eyes of Alice Cooper on Alice Cooperin vuonna 2003 julkaistu albumi. Se on paluu kevyempään, ja Cooperille perinteisempään garage rockiin kahden raskaamman levyn (Brutal Planet ja Dragontown) jälkeen.
Stay Hungry
Stay Hungry (1984) on hard rock -yhtye Twisted Sisterin menestyksekkäin albumi. Se sisältää muun muassa yhtyeen suurimmat hitit "We're Not Gonna Take It" ja "I Wanna Rock", joiden sanoitukset edustavat enemmän punk -henkeä, toisin kuin suurin osa yhtyeen tuotannosta, joka on shock rockia. Musiikillisesti koko albumi on perinteistä heavy metal -musiikkia.
Vuonna 2004 julkaistiin "Still Hungry", joka sisältää kaikki "Stay Hungry" -levyn kappaleet uudelleensoitettuina.
Kaikki kappaleet kirjoittanut Dee Snider. Kaikki kappaleet sovittanut Twisted Sister ja Tom Werman.
Sara Lumholdt
Sara Helena Lumholdt (s. 25. lokakuuta 1984) oli A*Teens-yhtyeen nuorin jäsen. Vuonna 2004 tapahtuneen A*Teensin hajoamisen jälkeen Lumholdt piti pienen tauon esiintymisessä. Vuodesta 2005 hän on työskennellyt Tukholmassa, New York Cityssä ja Los Angelesissa debyyttialbuminsa parissa.
Adenohypofyysi
Adenohypofyysi eli aivolisäkkeen etulohko () on elimistön hormonitoiminnan kannalta keskeinen rauhanen. Aivolisäkkeen etulohko ja takalohko muodostavat yhdessä aivolisäkkeen, joka kuuluu elimistön umpieritysjärjestelmäään. Adenohypofyysi erittää verenkiertoon lukuisia hormoneja, jotka säätelevät muun muassa kasvua, aineenvaihduntaa, stressiä ja seksuaalitoimintoja.
Etulohkon kasvaimet voivat saada aikaan liiallista etulohkon hormonien eritystä. Esimerkiksi liiallinen kasvuhormonin eritys voi johtaa lapsella gigantismiin tai aikuisella akromegaliaan. Adenohypofyysin heikentynyt toiminta puolestaan voi johtaa lyhytkasvuisuuteen.
Adenohypofyysi on muodostunut sikiökaudella suuontelon katosta ja se on siis epiteelikudosta. Siinä on runsaasti verisuonia ja endokriinisia soluja, mutta vain vähän hermosyitä. Etulohko voidaan jaotella kolmeen osaan: etuosaan (pars distalis), takalohkoa vasten jäävään väliosaan (pars intermedia) sekä aivolisäkkeen rungon peittävään osaan (pars tuberalis). Näistä etuosa on suurin, solukannaltaan monipuolisin ja hormonitoiminnan kannalta merkittävin. Pars tuberalis koostuu enimmäkseen gonadotrofeista. Väliosan merkitys on suurelta osin epäselvä.
Etulohkon hormonien tuotantoa ja eritystä verenkiertoon säätelee hypotalamus. Hypotalamuksen hormonit kulkevat aivolisäkkeen etulohkoon hypotalamuksen ja aivolisäkkeen yhteisen porttilaskimojärjestelmän kautta. Hypotalamuksen soluista statiinit ja liberiinit siirtyvät hiussuoniverkostoon, josta ne kulkevat pieniä laskimoita pitkin aivolisäkkeen soluja ympäröiviin hiussuoniin. Tämä porttilaskimojärjestelmä mahdollistaa sen, että hypotalamuksen erittämät statiinit ja liberiinit pääsevät nopeasti vaikuttamaan aivolisäkkeen eritykseen. Lisäksi porttilaskimojärjestelmän ansiosta hypotalamuksen neurohormonit eivät tuhoudu isossa verenkierrossa tai joudu munuaisten eritettäväksi ennen aivolisäkkeeseen pääsyään. Etulohkoon ei tule hermosyitä suoraan hypotalamuksesta.
Etulohko tuottaa ja erittää muiden muassa seuraavia hormoneja:
Jokaista näistä hormoneista tuottaa oma solutyyppinsä, poikkeuksena follitropiini ja lutropiini, joita tuottaa sama solutyyppi, gonadotrooppinen solu. Tyreotropiinia tuottavat tyreotrooppiset solut, kortikotropiinia kortikotrooppiset solut, prolaktiinia laktotrooppiset solut ja kasvuhormonia somatotrooppiset solut.
Hypotalamuksen erittämät liberiinit lisäävät adenohypofyysin hormonien tuotantoa ja eritystä, kun taas hypotalamuksen statiineilla on adenohypofyysin hormonituotantoa ja -eritystä estävä vaikutus. Tyroliberiini (TRH) stimuloi tyreotropiinin ja prolaktiinin tuotantoa ja eritystä, gonadoliberiini (GnRH) puolestaan gonadotropiinien, kortikoliberiini (CRH) kortikotropiinin, sekä somatoliberiini (GHRH) kasvuhormonin tuotantoa ja eritystä. Somatostatiini (SRIF) taas estää kasvuhormonin tuotantoa ja eritystä. Lisäksi dopamiinilla on rooli prolaktiinin tuotannon ja erityksen estämisessä.
Lauri Stålhammar
Lauri Stålhammar (20. syyskuuta 1900 – 13. heinäkuuta 1992) oli sysmäläinen sotaveteraani, jonka helsinkiläiset Marko Tapani Puranen ja Marko Juhani Orre ryöstivät ja surmasivat hänen ollessaan 91-vuotias. Ryöstösaalis oli noin 18 000 markkaa. Tapaus sai paljon huomiota lehdistössä.
Puranen ja Orre saatiin kiinni vasta 12 vuotta myöhemmin. Vuoden 2005 kesällä Heinolan käräjäoikeus tuomitsi ryöstön suunnitelleen Purasen 2,5 vuodeksi vankeuteen törkeästä ryöstöstä ja muista rikoksista. Orre tuomittiin 9,5 vuodeksi vankeuteen taposta ja törkeästä ryöstöstä. Molemmat valittivat tuomioista Kouvolan hovioikeuteen, mutta päätös pysyi siellä samana. 
Purasta oikeudessa edusti Aarno Arvela.
Animalize
Animalize on yhdysvaltalaisen rockmusiikkia esittävän Kiss-yhtyeen kahdestoista studioalbumi. Albumin on tuottanut yhtyeen laulaja ja rytmikitaristi Paul Stanley.
"Animalize" julkaistiin Mercury Records -levymerkillä 13. syyskuuta 1984, ja yhtyeen kotimaassa Yhdysvalloissa albumi nousi Billboardin albumilistalla korkeimmillaan sijalle 19. Musiikillisesti albumi jatkoi pitkälti edeltäjänsä, vuoden 1983 "Lick It Upin" aloittamalla linjalla, mutta oli samalla ensimmäinen Kissin albumi jolla yhtyeen musiikki otti näkyvästi vaikutteita glam metalista. Albumin vastaanotto oli suurimmalti osin positiivinen, ja Yhdysvalloissa Recording Industry Association of America myönsi yhtyeelle albumista sekä kulta- että platinalevyn vuoden 1984 joulukuussa. "Animalizesta" tuli näin ollen yhtyeen kaupallisesti menestynein julkaisu sitten vuoden 1977 livealbumin "Alive II". Suomessa albumi ylitti kultalevymyynnin vuonna 1985, ja nousi albumilistalla korkeimmillaan kolmannelle sijalle.
Yhdysvalloissa albumilta julkaistiin singleinä kappaleet "Heaven's on Fire" b-puolenaan kappale "Lonely is the Hunter" ja "Thrills in the Night" b-puolenaan "Burn Bitch Burn". "Heaven's on Fire" saavutti Yhdysvalloissa pienimuotoista singlemenestystä nousten Billboardin singlelistan sijalle 49 ja Hot Mainstream Rock Tracks-listalla sijalle 11. "Heaven's on Firea" soitettiin ahkerasti yhtyeen konserteissa 1980-luvulta 1990-luvun alkupuolelle, ja kappale on muun muassa mukana yhtyeen vuoden 1993 livealbumilla "Alive III". Sittemmin kappaleen esittäminen on vähentynyt, ja 2000-luvulla kappaletta on esitetty enää hyvin harvoin. Molemmista albumin singlelohkaisuista kuvattiin myös musiikkivideot, joista erityisesti "Heaven's on Fire" muodostui hyvin suosituksi Music Televisionilla.
"Animalize" on ainoa Kissin albumi, jolla soittaa yhtyeeseen vuoden 1984 huhtikuussa liittynyt soolokitaristi Mark St. John. Hän sairastui harvinaiseen käsien turpoamista aiheuttavaan Reiterin syndroomaan kesken albumia seuranneen kiertueen ja joutui eroamaan yhtyeestä vuoden 1984 lopulla. Hänet korvasi Bruce Kulick, joka esiintyi yhtyeen kanssa lopun kiertueen ajan ja jäi lopulta yhtyeeseen vakituisesti. Kulick kuitenkin soitti soolokitaraa jo "Animalizella" esiintyen kappaleissa "Lonely is the Hunter" ja Murder in High Heels".
Vasemmistofoorumi
Vasemmistofoorumi on yhdistys, jonka tarkoituksena on toimia vasemmiston ajatushautomona. Yhdistys pyrkii tekemään yhteiskunnallisia keskustelualoitteita ja tarjoamaan tilaisuuksia korkeatasoiselle poliittiselle keskustelulle. Se tekee yhteistyötä vasemmistolaisella arvopohjalla puolueiden, korkeakoululaitoksen ja asiantuntijaorganisaatioiden kanssa. Vasemmistofoorumi perustettiin huhtikuussa 2006. Sen vuosibudjetti on noin 200 000 euroa. Foorumin toiminnanjohtajana toimi Ruurik Holm vuoteen 2015 asti. Vuodesta 2015 toiminnanjohtajana toimii Jukka Pietiläinen. Vasemmistofoorumin johtokunnan puheenjohtajana toimii professori Markus Jäntti.
Lisäksi ajatuspajassa työskentelee tiedottaja ja neljästi vuodessa ilmestyvän aikakauslehti Perusteen päätoimittaja.
Vasemmistofoorumi pyrkii pikemminkin luomaan visioita kuin tuottamaan tietoa päätöksentekoa varten. Vasemmistofoorumi on julkaissut useita kirjoja sekä järjestänyt lukuisia seminaareja ja yleisötapahtumia.
Vasemmistofoorumin strategia vuosille 2016-2020 korostaa nopeampaa reagointia ja haluaa että vasemmisto ottaa keskustelualoitteen oikeistolta.
Vasemmistofoorumin jäsenjärjestöjä ovat Vasemmistoliitto rp, Kansan sivistystyön liitto (KSL) ry ja Yrjö Sirolan Säätiö sr.
Lollo
Lollo oli neljä kertaa vuodessa ilmestyvä suuririntaisiin naisiin keskittyvä suomalainen pornolehti. Lolloa kustansi Suomen Miestenlehdet Oy.
Bromarvin kirkko
Bromarvin kirkko () on Carl-Johan Slotten ja André Schützin arkkitehtitoimiston suunnittelema kirkkorakennus Bromarvissa Raaseporissa Uudellamaalla. Kirkon vihki käyttöön 23. elokuuta 1981 Porvoon piispa John Vikström. Bromarv oli tuolloin osa Tenholan kuntaa. Bromarvista tuli Tenholan seurakunnan kappeliseurakunta 1677 ja itsenäinen seurakunta 1881..
Kirkko on vanhan kirkon replika Se on tasavartinen ristikirkko, jonka keskustan katonharja on sivusakaroita korkeammalla. Sivusakaroissa on sakasti, eteistilat sekä muita tiloja. Päähuoneessa on kirkkosali. Kirkon päädyissä sekä sakaroiden ja kirkkosalin yhtymäkohdissa on korkeat ikkunat.
Bromarvin edellinen kirkko paloi helmikuussa 1979 eli kaksi vuotta Bromarvin ja Tenholan kuntaliitoksen jälkeen. Se oli rakennettu puusta 1753. Vanha kellotapuli säilyi tulelta.
Kirkon urut ovat Kangasalan urkutehtaan rakentamat, niissä on 19 äänikertaa ja ne ovat vuodelta 1981. Kirkossa on myös Steinway-flyygeli, malli A-188, vuodelta 1956. Flyygeli on ostettu vuoden 2003 kesällä ja sen vihki käyttöön pianotaiteilija Folke Gräsbeck Gräsbeckin perheen konsertissa kesäkuussa 2004.
Alttaritaulun on tehnyt vaasalainen tekstiilitaiteilija Kaarina Heikinheimo. Karjaalainen tekstiilitaiteilija Barbro Gardberg on tehnyt kirkon kuultokudokset, alttarin edustan peittävän liinan eli "antependiumin", messukasukat ja stolat. Pienen, alle 600-jäsenisen seurakunnan kirkossa on hyvin paljon lahjoitettua esineistöä.
Kirkon sankarihautojen muistomerkki on paljastettu vuonna 1946 ja sen on suunnitellut arkkitehti Arne Rancken. Sankarihautojen välittömässä läheisyydessä on Aminoff-suvun hautakappeli.
Lopeta
”Lopeta” oli Tiktakin toinen single vuonna 1999 julkaistulta esikoisalbumilta, "Frendit". Kappaleen on säveltänyt Maki Kolehmainen ja sanoittanut Niko Toiskallio, jotka ovat tehneet myös yhtyeen edellisen singlen ”Sekoitat mun maailman”.
Kappaleen ensimmäinen listasijoitus Suomen virallisella singlelistalla oli sija seitsemän. Korkeimmillaan se oli listalla sijalla #3. Yhteensä single oli listalla viisi viikkoa. Kappale voitti lokakuussa 1999 Jyrki Hit Challenge -kilpailun.
Tiktak levytti kappaleen myös englanniksi, nimellä ”Don't Turn Back”. Versio löytyy "Frendit" albumin platinapainokselta "Frendit / Friends".
Futura – Tuntematon
Futura – Tuntematon on Martti Aihan vuonna 1986 valama valkobetoninen veistos. Veistoksen mitat ovat 363 cm × 290 cm × 112 cm.
"Futura – Tuntematon" oli ensimmäisen kerran esillä vuonna 1986 Helsingin Juhlaviikkojen ja Helsingin taiteilijaseuran järjestämässä ympäristötaidetapahtumassa "Concrete, Experimental Environment", johon näyttelytoimikunta oli kutsunut viisi ulkomaalaista ja viisi suomalaista taiteilijaa. Taiteilijoille oli arvottu teospaikat eri puolita Helsingin kantakaupunkia. Betoniteollisuus toimi tapahtuman sponsorina, ja siksi teokset oli toteutettava betonista. Martti Aiha sai arvonnassa Rautatieaseman ja Hotelli Vaakunan välisen liikennekolmion. Martti Aiha luonnehti "Taide"-lehdessä 6/1986 tähän paikkaan toteuttamaansa teosta seuraavasti:
”Alue on Helsingin perusrytmin ehkä keskeisin paikka. Liikenne, ihmisten kävely, valot, äänet, vuorokauden aikoihin sitoutunutta tietoista ja tiedostamatonta liikettä. Veistos on koottu tästä liikkeen ja rytmin perusmassasta ja on saanut nimensä: ”Futura – Tuntematon.”
Veistos oli toisen kerran esillä "Oulun veistoskatu" -näyttelyssä kävelykatu Rotuaarilla 18.7.–20.9.1987, josta se hankittiin Oulun kaupungin kokoelmiin. Muut vuoden 1987 "Oulun veistoskatu" -näyttelyyn kutsutut kuvanveistäjät olivat: Radoslav Gryta, Veikko Hirvimäki, Kari Huhtamo, Pekka Kauhanen, Laila Pullinen, Terho Sakki, Hannu Siren, Ossi Somma ja Nina Terno.
Veistoksen sijoituspaikaksi suunniteltiin kävelykatu Rotuaaria, mutta kuvataidelautakunta ja kaavoitusosasto siirsivät sen Oulun linja-autoasemalle Vaaran kaupunginosaan tammikuussa 1988. Sekä taiteilija että veistoskatutoimikunta valittivat päätöksestä, mutta kaupunginhallitus päätti syksyllä 1989, että veistos jää linja-autoaseman tuntumaan.
Codename Eagle
Codename Eagle on Refraction Gamesin kehittämä ja Take-Two Interactiven vuonna 1999 julkaisema ensimmäisen persoonan ammuntapeli. Pelin sanotaan olevan "Battlefield"-pelisarjan edeltäjä, koska vähän pelin julkaisun jälkeen Digital Illusions CE osti Refraction Gamesin.
Peli sai julkaisunsa jälkeen paljon positiivisia arvosteluita monipuolisen yksinpelinsä ja innovatiivisen moninpelinsä ansiosta. Peli myi yli 250 000 kappaletta.
Pelissä seikkaillaan vaihtoehtoisessa universumissa vuoden 1917 tietämillä, jolloin Venäjä uhkaa valloittaa koko maailman vastassaan liittoutunut läntinen maailma.
"Codename Eaglessa" on yksinpelitehtäviä, jossa pelaaja on liittoutuneen läntisen maailman agentti nimeltään Red, jonka päämäärän on tunkeutua vihollisen alueen sisälle ja sabotoida Venäjän valtakuntaa. Pelin vahvin puoli on kuitenkin moninpeli, joka tukee maksimissaan 16 pelaajaan yhtäaikaista peliä Internetissä tai lähiverkossa.
"Codename Eagle" käyttää "Refractor"-nimistä grafiikkamoottoria, jonka kehitystyöstä syntyi "Refractor 2" -grafiikkamoottori. Refractor 2 -grafiikkamoottoria käytettiin "Battlefield 1942":ssa. Vaikkakin grafiikkamoottori on molemmissa suunnilleen sama, kehitystiimi kehittänyt niin moottoreissa on eroja; alkuperäinen Refractor-pelimoottori on selvästi epärealistisempi kuin jälkeläisensä Refractor 2. Kulkuneuvojen ja ihmisten fysiikanmallinnukset ovat myös selvästi erilaisia kuten myös pelimoottorien ulkoasu.
Codename Eaglen suosio johtuu erityisesti pelin moninpelistä ja sen kolmesta pelimuodosta: Deathmatch, Capture the Flag ja Teamplay.
Moninpelissä molemmilla joukkueilla on oma tukikohtansa. Jokaisessa tukikohdassa on omat lentokoneet, panssarivaunut, moottoripyörät ja helikopterit (jälkimmäisen saa päivityksen 1.41 mukana). Ajoneuvot ovatkin keskeinen osa peliä, koska niillä pääsee liikkumaan ympäri isoja kenttiä joissa matkat kestäisivät jalan paljon kauemmin.
"Codename Eaglen" ja "Battlefield"-pelisarjan moninpelit ovat hämmästyttävän erilaisia. Kun "Codename Eagle" antaa pelaajan pelata omin neuvoineen ja antaa mahdollisuuden olla ns. ”yhden miehen armeija”, niin "Battlefieldit" taas panostavat tiimipeliin. "Codename Eaglessa" pelaaja voi esimerkiksi kerätä aseita ja muita tarvikkeita ympäri kenttään, kun taas "Battlefieldeissä" tarkka asepaketti pitää valita jo ennen peliin tuloa.
Oulun linja-autoasema
Oulun linja-autoasema sijaitsee Oulun keskustassa, Vaaran kaupunginosassa lähellä Raksilaa. Linja-autoasemalta on kävely-yhteys rautatien alikulkutunnelin kautta Oulun rautatieasemalle ja asemalaiturille. Matkahuollon toimipiste sijaitsee linja-autoasemalla ja Matkahuollon pakettipalvelut toimii laiturialueen etelälaidalla olevassa rakennuksessa.
Linja-autoasema on Oulun kautta kulkevan kauko- ja seutuliikenteen solmukohta. Lähtölaitureita on kolmetoista, joista laiturit 2–10 ovat käytössä. Useat paikallisliikenteen linja-autot kulkevat linja-autoaseman edustan linja-autopysäkin Keskusasema kautta.
Oulun linja-autoasema rakennettiin alun perin Torinrantaan nykyisen Autorannan pysäköintialueen paikalle vuonna 1937. Oulun kaupunginhallitus päätti jo vuonna 1963 uuden aseman rakentamisesta, mutta uusi nykyinen linja-autoasema otettiin käyttöön vasta marraskuussa 1983.
Linja-autoasemarakennuksen vierellä sijaitsee Martti Aihan veistos "Futura – Tuntematon".
Vesipelastus
Vesipelastuksen eli VEPEn tarkoituksena on ohjata koiraa toimimaan vedessä.
Vesipelastus on alun perin landseer- ja newfoundlandinkoirarotuisille koirille kehitetty rodunomainen koe, jonka tarkoituksena on ylläpitää kyseisten rotujen uintitaitoa sekä pelastusvaistoa. Vesipelastustaipumus on näiden rotujen käyttöominaisuus. Fixed action patterns, joka on ns. sisään"hakattu" käyttäytymismalli jostakin ärsykkeestä ajaa koiria toimimaan, niin, että esineitä kuten vene, taikka hukkuva noudetaan veden varasta. Tämä käytösmalli on usein hyvin voimakas, kun koira saa rodulleen ominaisen ympäristön ja pääsee käyttämään hyvissä olosuhteissa taitojaan.
Koemuotoinen vesipelastus on yleistynyt monien muidenkin rotujen pariin, sillä siihen voidaan koira kouluttaa. Landseer ja newfoundland vaatii ohjaamista, jotta liikkeet toimisivat ihmisten laatimien koesääntöjen mukaisesti. Luonnostaan tämän rotuiset koirat ovat kautta aikojen pelastaneet ihmisiä veden varasta, toimien kalastajien apuna myös verkkojen nostoissa.
Vesipelastus -kokeita on järjestetty Englannissa jo 1800 -luvulla, jolloin ne tunnettiin nimellä "Watertrial" -kilpailu. Kokeiden tarkoituksena oli, kuten nykyäänkin, testata koirien halua/vaistoa toimia vedessä sekä pelastaa vedestä.
Suomeen vesipelastuskoe rantautui vuonna 1989. Virallinen koemuoto vesipelastuksesta tuli vuonna 1992. Ensimmäinen vesipelastusvalio oli saksanpaimenkoira Tafuterryn Cerry l. Bertta (13.10.1991- 29.06.2001).
Lajin harrastaminen on mahdollista miltei minkärotuisen koiran kanssa tahansa. Muutama seikka kuitenkin pitää ottaa huomioon:
Vesipelastus on laji, jossa takuuvarmasti kastuvat ainakin ohjaaja ja kouluttaja sekä joskus jopa koirakin.
Kokeessa on viisi erilaista luokkaa:
Vesipelastusvalionarvon (FIN VPVA) koira saa, kun sillä on kolme 1.tulosta voittaja luokasta,kahdelta eri tuomarilta ja vähintään 2.palkinto avoimenluokan laatuarvostelussa näyttelyissä.
Polskis
Polskis on kuvanveistäjä Kari Huhtamon kiillotetusta haponkestävästä teräksestä valmistama veistos, joka kuvaa kahta uimahyppääjää juuri näiden osuessa vedenpintaan. Veistos on valmistunut 1976, ja se oli yksi Oulun kaupungin vuonna 1975 järjestämän kutsukilpailun ehdokas, jossa valittiin Raksilan uimahallin eteen sijoitettava veistos. "Polskis" on Oulun kaupungin ensimmäinen julkinen teräsveistos.
Emmett Toppino
Martin Emmett Toppino (1. heinäkuuta 1909 New Orleans, Louisiana – 8. syyskuuta 1971 New Orleans, Louisiana) oli yhdysvaltalainen yleisurheilija, joka voitti olympiakultaa 4 × 100 metrin viestijuoksussa Los Angelesin olympialaisissa 1932. Yhdysvaltain voittotulos viestissä oli uusi maailmanennätys 40,0. Henkilökohtaiseksi ennätyksekseen 100 metrillä Toppino juoksi vuonna 10,4 vuonna 1932.
Emmett Toppino kuoli New Orleansissa 62-vuotiaana.
Pyhä lehmä
Lehmä on hindulaisuudessa pyhä eläin, yltäkylläisyyden ja hedelmällisyyden symboli. Useimmat hindut kunnioittavat lehmää matriarkaalisena hahmona ja yhdistävät sen Äiti Maahan. Lehmä ei ole varsinaisesti palvonnan kohde, mutta sitä kohdellaan kunnioittavasti. Naudanlihaa ei syödä ollenkaan.
Ei tiedetä varmasti pidettiinkö lehmää pyhänä jo Veda-kaudella. Tiettävästi tällöin kuitenkin uhrattiin nautoja, jonka jälkeen uhrieläimen liha syötiin. Lehmän kunnioitus johtuu luultavasti sen keskeisestä asemasta tuon ajan ihmisten elinkeinossa. Lehmä tarjosi maitotuotteita ja lantaa pelloille, minkä vuoksi se nähtiin eräänlaisena äitihahmona. Vaikka lehmän pyhyyden alkuperästä ollaan erimielisiä, sitä kunnioittavia mainintoja löytyy kaikkialta hindujen pyhistä teksteistä. Erityisesti Krishnan katsotaan suojelleen lehmiä.
Hinduvaltaisissa valtioissa kuten Intiassa ja Nepalissa lehmän maidolla on edelleen tärkeä osa uskonnollisissa rituaaleissa. Lehmät saavat yleensä kuljeskella vapaina. Niiden maidolla uskotaan olevan puhdistavia vaikutuksia, ja lehmän eri tuotteita – maito, juusto, voi, virtsa ja lanta – käytetään uskonnollisissa seremonioissa. Lehmän virtsaa käytetään myös lääkinnällisiin tarkoituksiin. Lehmää pidetään kaikista lahjoista arvostetuimpana.
"Bos"-sukuun kuuluvan eläimen tappaminen oli aiemmin laitonta Intiassa ja on sitä edelleen suurimmassa osassa maata, mutta tästä huolimatta Intiassa toimii nykyään useita teurastamoja. Paikoissa, joissa lehmän teurastaminen on kiellettyä, sen vahingoittamisesta tai tappamisesta saattaa seurata vankeustuomio. Laillisia teurastamoja toimii Intiassa noin 3 600, mutta laittomia arvioidaan olevan huomattavasti enemmän (yli 1 000 000). Teuraseläimiä kohdellaan hyvin julmasti: Ne saatetaan muun muassa pahoinpidellä raajarikoiksi ennen teurastusta, koska terveen nuoren eläimen tappaminen ei ole sallittua. Yritykset laittomien teurastamojen sulkemiseksi ovat olleet epäonnistuneita.
Rakvere
Rakvere () on kaupunki Länsi-Virumaan maakunnassa, Virossa. Se on Länsi-Virumaan maakuntakeskus ja kulttuurinen ja koulutuksellinen keskuspaikka. Kaupungissa on runsaat 15 000 asukasta.
Rakvere on sisämaakaupunki parikymmentä kilometriä Suomenlahdelta etelään ja 100 kilometriä Tallinnasta itään. Valtatie 1 Tallinnasta Narvaan ohittaa kaupungin pohjoispuolitse. Rakvere on Pärnuun johtavan valtatie 5:n pohjoinen päätepiste. Tallinna–Narva-rautatie kulkee Rakveren kautta.
Kaupunki rajoittuu etelässä Vinnin kuntaan, lännessä, pohjoisessa ja idässä Rakveren kuntaan.
Rakvere sai kaupunkioikeudet 12. kesäkuuta vuonna 1302.
Vuoden 2011 väestönlaskennan mukaan Rakveren kaupungissa oli 15 264 asukasta, joista 13 443 (88,1 %) oli virolaisia, 1 371 (9,0 %) venäläisiä ja 441 (2,9 %) muita kansallisuuksia.
Rakveren näyttävin nähtävyys on historiallinen, ennen vuotta 1226 rakennettu kivilinna Vallimägi-kukkulalla. Linna on museo, jossa voi tutustua keskiaikaiseen elämään monella tavalla.
Rakvere tunnetaan myös pronssisesta "Tarvas"-patsaastaan, joka on virolaisen kuvanveistäjän Tauno Kangron käsialaa. Sitä pidetään Baltian maiden suurimpana eläintä kuvaavana patsaana. Se sijaitsee Vallimägi-kukkulan reunalla, ja se pystytettiin kaupungin 700-vuotisjuhlia varten. Aiheena on alkuhärkä, viroksi tarvas.
Yhdessä sen graniittisen jalustan kanssa patsas on seitsemän metriä pitkä, neljä metriä korkea ja se painaa noin seitsemän tonnia. Patsashanketta taloudellisesti tukeneiden henkilöiden nimet on kaiverrettu patsaan jalustalle.
Säveltäjä Arvo Pärt vietti nuoruutensa Rakveressa.
Kyyneleet (Tiktakin kappale)
”Kyyneleet” on suomalaisen Tiktak-yhtyeen esittämä kappale, joka julkaistiin vuonna 2001 toisena singlenä yhtyeen "Jotain muuta" -nimiseltä albumilta. Kappale on alun perin Cesar Lemosin ja Jodi Marrin säveltämä ja sanoittama. Suomenkieliset sanat ovat Edu Kettusen tekemät. Kappaleesta kuvattiin myös Sami Aaltosen ohjaama musiikkivideo, jolla esiintyy muun muassa näyttelijä Jasper Pääkkönen.
Single sijoittui ensimmäisellä listaviikollaan singlelistan kolmanneksi, mutta sijoittui listalla parhaimmillaan toiseksi. Single pysyi listalla seitsemän viikkoa.
Kappaleen lauluosuudet nauhoitettiin 11. syyskuuta 2001, eli samana päivänä, jolloin tapahtui World Trade Centerin terrori-isku. Tiktak on levyttänyt kappaleen myös englanniksi nimellä ”Why Girls Cry”. Versio julkaistiin vuonna 2002 Tiktakin "Jotain muuta... ja jotain uutta!" -albumilla.
Paul Satterfield
Paul Satterfield (s. 19. elokuuta 1960 Nashville, Tennessee, Yhdysvallat) on amerikkalainen näyttelijä, joka on 1/4-cherokeeintiaani.
Satterfield aloitti uransa pienissä rooleissa elokuvissa ja televisiossa, kuten teinidraamassa Beverly Hills 90210. Hän aloitti 1991 ABC:n saippuasarjassa General Hospital, jossa hän näytteli Paul Hornsbyn roolia vuoteen 1994. Sitten hän näytteli Jennifer Lopezin kanssa lyhyeksi jäänessä sarjassa Hotel Malibu. Saippuasarjassa Savannah Satterfield näytteli 1996.
Näyteltyään muutamissa elokuvissa Satterfield palasi saippuamaailmaan tohtori Pierce Pettersonin rooliin tv-sarjaan Kauniit ja rohkeat, jossa hän näytteli 1998–1999. Sen jälkeen hänellä oli vierailuroolit komediasarjassa Will & Grace ja brittiläisessä tapakomediassa Coupling. Myöhemmin hän näytteli Jim Carreyn elokuvassa Bruce-taivaan lahja.
Sen jälkeen Satterfield on näytellyt tohtori Spencer Trumania ABC:n saippuasarjassa "One Life to Live".
Hän on laulaja Rita Coolidgen sisarenpoika. Hän on ollut naimisissa Elizabeth Wellsin kanssa vuodesta 1996 lähtien ja pariskunnalla on kaksi lasta.
Monumentti
Monumentti (latinan sanoista "monumentum" - "monere" ’muistaa’ ja "mens" ´mielessä´) on useimmiten suurikokoinen, vaikuttava muistomerkki. Se voi olla esimerkiksi patsas tai rakennus, hautapatsas tai hautarakennelma; annaali.
Monumenttitaide on taideteoksia, jotka on tarkoitettu ja alun perin suunniteltu arkkitehtuurin yhteyteen tai liittyviksi muuhun rakennettuun ympäristöön, kuten seinämaalaukset, veistosryhmät, suihkukaivot ja ympäristötaideteokset.
Monumentaalinen on kooltaan suuri, mittasuhteiltaan selkeä, suurieleinen suurenmoinen tai mahtava rakennus tai taideteos.
Sanaa monumentti käytetään myös kuvaannollisesti, esimerkiksi puheessa Kalevalasta kansallisena monumenttina.
Monumentit ovat joskus kooltaan jättiläismäisiä. Suurimmat monumentit ovat usein tehty hallitusten tai valtioiden aloitteesta, mutta pienet ovat yleensä yksityisten tilaamia. Jotkin kaupungit, kuten Brasília ja Washington, on rakennettu monumenttien ympärille.
Tunnettu suomalainen monumentti on Eila Hiltusen vuonna 1967 valmistunut "Sibelius-monumentti" Helsingissä. Puiston kallioon asennettu teos koostuu yli 600 eripituisesta, pystysuuntaan hitsatusta metalliputkesta. Teoksen vieressä kalliolla on Sibeliuksen kasvoreliefi.
Alain Tanner
Alain Tanner (s. 6. joulukuuta 1929 Geneve) on sveitsiläinen elokuvaohjaaja ja käsikirjoittaja. Hän on ollut 1960 -luvulta lähtien maansa elokuvan johtava ohjaaja. Tanner kuvaa hyvinvointiyhteiskunnan turhautuneita, kapinallisia ja vaihtoehtoa etsiviä ihmisiä ja toteuttaa kerronnassaan usein brechtiläisiä vieraannuttamisefektejä.
Elokuvakriitikko Sakari Toiviainen näki 1980-luvun alussa Tannerin tyylissä pohdintaa 1960-luvun aatteiden ja Pariisin vuoden 1968 opiskelijamellakoiden teemoista: ”Ahdistuneiden ja turhautuneiden henkilöidensä lailla Tanner kyselee, mikä meni vikaan ennen sitä ja sen jälkeen, mitä me nyt teemme ja voimme tehdä, mitä älymystö ja työläiset voivat tehdä yhdessä ja erikseen.” Elokuvassaan "Jonas täyttää 25 vuonna 2000" Alain Tanner lähestyy Toiviaisen mukaan myös ekologian ja henkilökohtaisen moraalin ja vastuun kysymyksiä: miten kasvattaa lapsia, miten säilyttää elinympäristö puhtaana, miten rakentaa maailmankatsomuksensa ja elää sen mukaan?
Tanner teki käsikirjoitusyhteistyötä brittiläisen kirjailija-kuvataidekriitikko John Bergerin kanssa elokuvissaan "Salamanteri" (1971), "Hetki naisen elämässä" (1974) ja "Jonas täyttää 25 vuonna 2000" (1976).
Tšetšenian lippu
Tšetšenian lippu on Venäjään kuuluvan Tšetšenian tasavallan tunnus. Se on suorakaiteen muotoinen lippu, sivujen suhteet ovat 2:3. Sama suhde on myös Venäjän lipussa. Lippu muodostuu kolmesta horisontaalisesta viivasta, jotka ovat ylhäältäpäin lueteltuna: vihreä, kuvastaen Islamia; valkoinen ja punainen.
Tämänhetkinen lippu otettiin käyttöön vuonna 2004 ja sitä käyttää pääosin Tšetšenian hallitus. Edellisiä lippuja käyttää yleisesti oppositiovoimat.
Mojkovac
Mojkovac (Мојковац) on kaupunki ja kunta Montenegron pohjoisosassa. Kaupunki sijaitsee Tara-joen varrella Bjelasica ja Sinjajevina nimisten vuorten välissä. Kaupungin lähellä sijaitsee vanha kaivosyhdyskunta, Brskovo, mikä on yksi alueen vanhimmista kaivoksista. Kuningas Urošin hallintokaudella paikalla toimi rahapaja, mistä kaupunki sai nimensä. Mojkovac on myös tunnettu vuonna 1916 käydystä ensimmäisen maailmansodan taistelusta, jossa Montenegron armeija voitti paljon voimakkaamman Itävalta-Unkarin armeijan. Kaupungin lähellä Dobrilovinassa sijaitsee Pyhän Georgen luostari, joka on perustettu vuonna 1592.
Varisto
Varisto tarkoittaa seuraavia asioita:
Herrat pitävät vaaleaveriköistä
Herrat pitävät vaaleaveriköistä () on vuonna 1953 ensi-iltansa saanut elokuvamusikaali, jossa pääosissa ovat Jane Russell ja Marilyn Monroe ja sivuosissa muiden muassa Charles Coburn sekä Tommy Noonan. Elokuvan ohjasi Howard Hawks ja se oli 20th Century Fox -yhtiön tuottama. Suomessa elokuvaa on levitetty myös nimellä Herrat pitävät vaaleaverisistä.
Marilyn Monroen itseironista roolityötä rikasta miestä tavoittelevana Lorelei Leenä on pidetty yhtenä hänen parhaistaan. Myös Jane Russellin suoritusta on kiitetty. Elokuvan ehkä kuuluisin kohtaus on Monroen "Diamonds Are a Girl's Best Friend" -laulunumero, jota ovat myöhemmin kopioineet esimerkiksi Madonna, Kylie Minogue, Anna Nicole Smith ja Nicole Kidman, jonka versio nähdään elokuvassa Moulin Rouge!
Elokuvan katsotaan vaikuttaneen merkittävästi musiikkivideoihin ja populaarikulttuuriin.
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsivat sen kaikkien aikojen sadan parhaan komedian listalle.
Ystävykset Dorothy Shaw (Jane Russell) ja Lorelei Lee (Marilyn Monroe) laulavat revyyssä. Komeista miehistä pitävä Dorothy tavoittelee rakkautta, Lorelei rahaa. Lorelei on kihloissa rikkaan Gus Esmondin kanssa. Esmondin isä ei hyväksy liittoa, sillä hän pitää Loreleita rahanahneena.
Lorelei ja Gus aikovat matkustaa Pariisiin ja mennä siellä naimisiin. Gus ei pääse matkalle "työkiireiden" takia, joten Lorelei ja Dorothy purjehtivat Pariisiin kaksin. Laivaan astuu myös Ernie Malone (Elliott Reid), Gusin isän palkkaama vakooja, jonka tehtävänä on hankkia todisteita Lorelein säädyttömyydestä. Laivassa on myös olympiajoukkue, jonka jäsenten kanssa Dorothy flirttailee.
Myöhemmin Dorothy ihastuu Maloneen ja Lorelei kiinnostuu Francis Beekmanista, iäkkäästä miljonääristä, jonka vaimon timanttitiaraa Lorelei himoitsee. Malonen oikeat tarkoitusperät paljastuvat Dorothylle, kun hän näkee tämän ottavan kuvia Loreleista ja Beekmanista.
Dorothy ja Lorelei hankkivat kuvat haltuunsa. He eivät tiedä, että Malone on salaa nauhoittanut heidän keskustelujaan. Kun naiset saapuvat Pariisiin, on Esmondin heille tarkoittama tili jäädytetty.
Rahattomat Lorelei ja Dorothy vaeltelevat onnettomana kaupungilla ja hankkiutuvat lopulta laulajiksi pariisilaiseen yökerhoon. Lopulta he saavuttavat haluamansa. Takaisin Yhdysvaltoihin menevällä laivalla juhlitaan tuplahäitä. Lorelei menee naimisiin Gusin kanssa, Dorothyn uusi aviomies on Ernie Malone.
IO Interactive
IO Interactive (IOI) on tanskalainen syyskuussa 1998 aloittanut pelitalo, jonka Square Enix omisti vuosina 2004–2017. Aiemmin pelitalo kuului Eidos Interactivelle, mutta vuonna 2009 Square Enix osti Eidosin osaksi itseään.
IO Interactive astui ensimmäisen kerran pelimarkkinoille vuonna 2000, kun Eidos Interactive julkaisi suhteellisen menestyneen "" Windowsille. Se myi yli 600 000 kappaletta maailmanlaajuisesti. Peli sai kahden vuoden kuluttua jatko-osan "", joka julkaistiin lokakuussa 2002 ja tällä kertaa Windowsin lisäksi myös PlayStation 2:lle ja Xboxille. Ensimmäisen osan tapaan "Hitman 2" oli menestys; se myi yli 3 miljoonaa kappaletta.
Lokakuussa 2003 julkaistiin ammuntapeli "Freedom Fighters", joka syntyi yhteistyössä Electronic Artsin kanssa. Peli on myynyt tähän mennessä yli miljoona kappaletta.
"Hitman"-pelisarja sai jälleen jatkoa huhtikuussa 2004, kun pelisarjan kolmas osa "" julkaistiin. Tähän mennessä peli on myynyt yli 1,6 miljoonaa kappaletta. Vuonna 2006 pelisarja koki jälleen perheen lisäyksen, kun "" julkaistiin Windowsille, PlayStation 2:lle, Xboxille ja Xbox 360:lle.
IO Interactive on myös kehittänyt pelimoottorin nimeltä Glacier, jota käytetään muun muassa peleissä "Hitman 2: Silent Assassin" ja "Hitman: Contracts". Pelimoottorin uudempi versio Glacier 2 on käytössä "issa".
"Hitman"-pelisarjaan perustuen on julkaistu kaksi elokuvaa.
Vuonna 2017 Square Enixin ilmoitettua irtautuvansa IO Interactivesta yrityksen johto ilmoitti sopineensa yhtiön ostamisesta ja että yhtiö jatkaa itsenäisenä yhtiönä.
Square Enixin toimitusjohtaja Yosuke Matsuda on sanonut, että ”"Hitman" ei olisi "Hitman" jos se ei olisi IO:n tekemä” päätöksestä jättää pelisarjan oikeudet IO Interactivelle.
Durrësin piirikunta
Durrësin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Durrësin prefektuuriin, joka vastaa nykyistä Durrësin maakuntaa. Piirikunnan pinta-ala oli 455 neliökilometriä ja vuoden 2001 väestönlaskennassa siellä oli 182 988 asukasta.
Piirikuntaan kuuluivat seuraavat kunnat: Durrës, Manëz, Shijak ja Sukth. Pääkaupunkina toimi Durrës.
Elbasanin piirikunta
Elbasanin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Elbasanin prefektuuriin, joka vastaa nykyistä Elbasanin maakuntaa. Piirikunnan pinta-ala oli 1 290 neliökilometriä ja vuoden 2001 väestönlaskennassa siellä oli 224 974 asukasta.
Piirikuntaan kuuluivat seuraavat kunnat: Belsh, Bradashesh, Cërrik, Elbasan, Fierzë, Funarë, Gjergjan, Gjinar, Gostimë, Gracen, Grekan, Kajan, Klos, Labinot-Fushë, Labinot-Mal, Mollas, Papër, Rrasë, Shalës, Shirgjan, Shushicë, Tregan ja Zavalinë. Pääkaupunkina toimi Elbasan.
Sappikivitauti
Sappikivitauti on Suomessa yleisin sappivaiva, sillä noin neljä viidesosaa Suomessa esiintyvistä sappivaivoista liittyy siihen: Yli 300 000 ihmistä sairastaa sitä Suomessa. Sairaus on yleisempi naisilla kuin miehillä. Sappikivitaudissa sappirakkoon tai sappiteihin muodostuu sappikiviä, erilaisia kivettymiä sapesta. Sappikivitautiin liittyy sappikoliikki eli sappikivikohtaus, joka on usein erittäin kivulias. Sappikoliikki syntyy kiven kiilautuessa sappirakon kaulaan tai sappirakon tiehyeen. Kyseisessä kohtauksessa oikean kylkikaaren tuntumassa tuntuu kouristavan tapaista kipua, joka mahdollisesti lisäksi säteilee selkään tai lavan seutuun. Kohtaus voi olla lyhyt, noin pari minuuttia, tai hyvinkin pitkä, jopa useita tunteja. Sairauden yhteydessä voi ilmetä myös lisätauteja kuten sappirakkotulehdus, sappitiekivet tai haimatulehdus.
Sappikivitaudin hoito aloitetaan laboratoriotutkimuksilla. Myös ultraäänitutkimus on mahdollinen. Lisäksi käytetään sappi- ja haimatiehyiden ERCP-tähystyskuvausta, tietokonekuvausta ja magneetti-tietokonekuvausta. Jos sairaus ei aiheuta oireita, pelkkä seuranta riittää. Terveellinen ateriointi on myös osa hoitoa. Sappikivikohtaukset hoidetaan lääkkeillä, jotka lieventävät särkyä. Liuotushoitoakin voidaan käyttää. Siinä sappikivet pyritään hävittämään liuottamalla kolesteroli irti kivistä. Murskaushoidossa taas sappikivet murskataan pienoisvalokaarella iskuaaltoja apuna käyttäen. Vaihtoehtona on myös sappirakon poistaminen leikkaamalla. Silloin katkaistaan sappirakon ja sappitiehyen välinen yhteys, ja rakko poistetaan.
Valaistuksen tie
Valaistuksen tie on Oulun Raksilassa sijaitseva kuvanveistäjä Laila Pullisen ympäristötaideteos, joka valmistui vuonna 1986. Teos muodostuu pronssiin valetusta abstraktista veistoksesta, jota ympäröi muotoiltu nurmikkokumpare. Veistos on opetusneuvos Yrjö Kallisen (1886–1976) muistomerkki.
Taideteos sijaitsee Raksilan urheilukeskuksen kupeessa Pikkukankaan mäellä. Paikalla sijaitsi aiemmin mäkihyppytorni, joka purettiin 1970-luvulla.
Andria
Andria on Apuliassa, Italiassa sijaitseva kaupunki, jossa on noin 100 000 asukasta. Kaupunki perustettiin 1000-luvulla. Keisari Fredrik II viihtyi Andriassa ja rakennutti sen liepeille Castel del Monten. Andriasta löytyy myös 1100-luvulta peräisin oleva katedraali ja 700-luvulla rakennettu krypta.
Nukkekoti (näytelmä)
Nukkekoti (alkuteos , ensimmäinen suomennos nimellä "Nora" vuonna 1880) on norjalaisen Henrik Ibsenin vuonna 1879 kirjoittama näytelmä. Se oli ilmestyessään kiistanalainen viktoriaanisia avioliittonormeja kohtaan sisältämänsä terävän kritiikin vuoksi. Näytelmä on romanttinen perhedraama, joka kuitenkin päättyy yllättävästi. "Nukkekodista" on tehty useita sovituksia televisioon.
Näytelmä on suomennettu ainakin neljä kertaa. Suomentajia ovat olleet Kaarlo Slöör, Maila Talvio, Eino Palola ja Lauri Sipari.
"Nora" on kolmen lapsen äiti ja naimisissa asianajaja "Torvald Helmerin" kanssa, joka on pääsemässä pankinjohtajaksi. Avioliitto on ulkoisesti onnellinen. Liiton alkuvaiheissa Nora on ottanut lainaksi rahaa asioitsija "Krogstadilta" pelastaakseen sairaan miehensä. Naisen allekirjoitus ei kuitenkaan ole kelvannut, joten Nora on väärentänyt vekseliin isänsä nimikirjoituksen. Kun Nora järjestää rouva "Lindelle" työpaikan pankkiin, joutuu Krogstad erotetuksi. Tämä uhkaa paljastaa laina-asian Noran miehelle. Kun laina lopulta paljastuu, Nora odottaa mieheltään ihailua. Tapahtuukin päinvastoin, ja lopun keskustelukohtauksen jälkeen Nora jättää perheensä.
James Ivory (ohjaaja)
James Ivory (s. 7. kesäkuuta 1928 Berkeley, Kalifornia) on yhdysvaltalainen elokuvaohjaaja ja Oscar-palkittu elokuvakäsikirjoittaja. Hän on ohjannut monia niin perienglantilaisia elokuvia, että monet ovat yllättyneitä saadessaan tietää, että Ivory onkin itse asiassa yhdysvaltalainen. Suurimman osan elokuvistaan Ivory on tehnyt yhteistyössä tuottaja Ismail Merchantin ja käsikirjoittaja Ruth Prawer Jhabvalan kanssa. Ivory tunnetaan ennen muuta onnistuneista E. M. Forsterin edvardiaaniseen aikaan sijoittuneiden romaanien filmatisoinneista: "Hotelli Firenzessä" (1985), "Maurice" (1987) ja "Talo jalavan varjossa" (1991).
"Hotelli Firenzessä" (1985) oli Ivoryn ensimmäinen menestyselokuva. Sitä seurasi kaksi muuta Forster-filmatisointia, joista "Talo jalavan varjossa" on yksi hänen parhaista elokuvistaan.
Kun Ismail Merchant kuoli vuonna 2005, Ivory ei pelkästään menettänyt pitkäaikaista yhteistyökumppaniaan vaan myös yhtä pitkäaikaisen miesystävänsä.
Ivory voitti vuonna 2018 siihen mennessä vanhimpana ihmisenä Oscar-palkinnon parhaasta sovitetusta käsikirjoituksesta elokuvasta "Call Me by Your Name".
Fierin piirikunta
Fierin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Fierin prefektuuriin, joka vastaa nykyistä Fierin maakuntaa. Piirikunnan pinta-ala oli 850 neliökilometriä ja vuoden 2001 väestönlaskennassa siellä oli 200 154 asukasta.
Piirikuntaan kuuluivat seuraavat kunnat: Cakran, Dërmenas, Fier, Frakull, Kuman, Kurjan, Levan, Libofshë, Mbrostar, Patos, Portëz, Qendër, Roskovec, Ruzhdie, Strum, Topojë ja Zharrëz. Pääkaupunkina toimi Fier.